Wala bang palugaw kaya kaunti lang?

Malayong-malayo sa projection na mahigit 50,000 katao ang dumalo sa pro-revolutionary government rally ng mga tagasuporta ni President Rodrigo Duterte sa Mendiola, Maynila.

Itinaon ng mga Duterte supporters ang kanilang RevGov rally sa araw ng kaarawan ni Andres Bonifacio na isang regular holiday.

Sa mga litratong ibinahagi ng netizen na si Boyette Nuez Jurcales Jr. sa kanyang Facebook account, makikita ang kakarampot na mga Duterte supporters na dumalo sa rally.

“1:40pm: What was projected to be a 50 thousand rally of Duterte supporters calling for a bogus revolutionary government and federalism fizzled out even before they could start their formal program at 3pm,” ani Jurcales.

Ayon kay Jurcales, ang kalsada na makikita sa litrato ay target ng mga Duterte supporters na punuin ng mga tao, subalit halos walang katao-tao sa kalsada.